open-index/open-wikipedia-markdown huggingface dataset:
Zuzwil BE

**Zuzwil** estis ĝis la 31-a de decembro 2009 komunumo de la distrikto Fraubrunnen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 562 loĝantojn je la 31-a de decembro 2009.

## Geografio 
Zuzwil situas sur la orienta flanko de la altebenaĵo de Rapperswil, proksimume 12 kilometrojn norde de la federacia urbo Berno. La plej alta punkto de la komunumo estas kun alteco de 601 m s.m. la monteto *Rüeggisbüel*. La okcidentan komunumlimo formas grandparte la rojo *Woolibach*, alfluanto de la rivero Urtenen. La komunumo konsistas el la vilaĝo Zuzwil kaj la setlejoj Rüggisbüel, Gagler kaj Strückli, kaj pluraj izolitaj bienoj.
La teritorio de la komunumo etendiĝas sur areo de 3,46 km², de kiuj 26,0% estas kovritaj de arbaro, 66,8% servas por agrikulturo kaj 7,51% por setlado.

## Najbaraj komunumoj 
La komunumo Zuzwil limas en nordo al Iffwil, en oriento kaj sudoriento al Jegenstorf, en sudsudokcidento al Deisswil ĉe Münchenbuchsee, en sudokcidento al Rapperswil, kaj en okcidento al Bangerten.

## Trafiko 
Tra la komunumo pasas la konekta vojo n-ro 1301 de Münchenbuchsee al Mülchi, kiu kruciĝas en la vilaĝa vojo per flanka vojo de Jegenstorf al Bangerten. Per poŝtaŭtolinio de Jegenstorf al Messen la komunumo estas konektita al la publika transportreto. La plej proksima alveturejo al la svisa aŭtovojo A6 situas 5 kilometrojn sude apud Münchenbuchsee.

## Historio 
La unua dokumenta mencio de Zuzwil datiĝas el la jaro 1261 kiel *Zuzwiler*. Sekvis poste la variantoj *Zuzewile* en la jaro 1279, *Zutzwilr* en la jaro *1302* kaj *Zutzewile* en la jaro 1315. Okaze de la unua menciko Zuzwil estis transdonita al la kavaliroj de Schüpfen. Ekde la 14-a jarcento la johanita komandorejo kaj la Monaĥejo Fraubrunnen estis gravaj bienposedantoj en Zuzwil. En la jaro 1406 la urbo Berno akiris la suverenecon pri la regiono, kaj Zuzwil estis atribuita al la kampartribunalo de Zollikofen. Dum la tempo de la Helveta Respubliko de 1798 ĝis 1803 ĝi apartenis al la helveta distrikto Zollikofen. Ek de 1803 ĝi formis parton de la distrikto Fraubrunnen kaj kun efiko de la 1-a de januaro 2010 ĝi estis atribuita al la administra distrikto Berno-Mezlando.

## Vidu ankaŭ 
* Aliaj signifoj de Zuzwil

## Notoj kaj referencoj 
## Eksteraj ligiloj 
* Oficiala retejo de la komunumo Zuzwil

## Bildoj 

Dosiero:2011-11-11-Mezlando (Foto Dietrich Michael Weidmann) 066.JPG|Lernejo de Zuzwil
Dosiero:2011-11-11-Mezlando (Foto Dietrich Michael Weidmann) 081.JPG|Fromaĝejo Zuzwil
Dosiero:2011-11-11-Mezlando (Foto Dietrich Michael Weidmann) 080.JPG|Malnova fromaĝejo
Dosiero:2011-11-11-Mezlando (Foto Dietrich Michael Weidmann) 088.JPG|Vojdisbranĉiĝo al Jegenstorf
Ĉeĥlingva Vikipedio

La **Ĉeĥa Vikipedio** (ĉeĥe *Česká Wikipedie*) estas la eldono de Vikipedio en la ĉeĥa lingvo.

## Historio de fondiĝo 
Ĝi estis unue lanĉita la 3-an de majo 2002, sed tiam kun anglalingva interfaco kaj sen artikoloj kaj aktiva redaktantaro. Unua administranto de la Ĉeĥa Vikipedio estis ĉeĥa esperantisto Miroslav Malovec, kiu nur kelkajn tagojn antaŭe dum la Konferenco pri Aplikoj de Esperanto en Scienco kaj Tekniko en Dobřichovice renkontiĝis kun usona esperantisto Chuck Smith kaj je lia instigo tradukis el esperanto en la ĉeĥan longan tekston por la ĉefpaĝo. *"La tekston mi sekve sendis al alia usona esperantisto Brion Vibber. Tiu alŝutis la tekston en Vikipedion kaj mi nur poste vidis, ke iujn aferojn mi tradukis malbone kaj mi petis Brion pri korekto. Li donis al mi la rajton miajn erarojn korekti kaj tiel mi fariĝis "administranto", tute sen voli korekti iun alian."*

## Ligiloj 
### Referencoj 
### Literaturo 
* 

### Vidu ankaŭ 
* "Internacia Vikipedio", statistikaj informoj

### Eksteraj ligiloj 
* la ĉeĥlingva vikipedio

Kategorio:Vikipedioj laŭ lingvoj
Kategorio:Retejoj aperintaj en 2002
Vikipedio
Vikipedio
Antal Budai Nagy

**BUDAI NAGY Antal** (budai nadj) estis hungara etnobelo, unu el estroj de kamparanribelo de 1437 en Transilvanio naskita en ? kaj mortinta inter 10-14 de decembro 1437.

## Kariero 
La ribelo eksplodis pro inkizicio fare de Jakobo de Marchia kaj pro dekonpostuloj senjustecaj de episkopo György Lépes. La ribelintoj kunvenis la en monto Bábolna apud la vilaĝo Alparét (departemento Szolnok-Doboka). Je la komenco de julio la kamparanoj venkis super la nobelaro, kiu la 6-an de julio en Kolozsmonostor devigis fari cedaĵojn, sed ili malobservis la kontrakton. En la nova ribelo la kamparanoj denove venkis je la fino de septembro kaj ili ligis novan kontrakton la 6-an de oktobro en Apáti, kiu estis malpli favora al kamparararo. La lukto daŭriĝis sen partopreno de etnobelaro. Budai Nagy Antal mortis apud Koloĵvaro en la batalo daŭrinta kvar tagojn.

## Fonto 
* Magyar Életrajzi Lexikon

Budai Nagy, A.
Kategorio:Transilvaniaj hungaroj
Ferenc Lőwy

**LŐWY Ferenc** (loevi) estis juddevena hungara teologo, studverkisto, tradukisto naskita en Körösladány la 19-a de januaro 1869 kaj mortinta en 1944 deportite.

## Kariero
Lőwy Ferenc studis en Budapeŝto kaj Berlino teologion kaj filozofion, li doktoriĝis pri fiolozofio. Li estis rabeno en Nagyatád (1894-1903), ĉefrabeno status quo ante en Marosvásárhely.

## Tradukaĵo
*Max Nordau: *Doktor Kohn*, dramo (Kv. 1920).

## Fonto
*Romániai magyar irodalmi lexikon

Lowy, F.
Lowy, F.
William Alexander Forbes

**William Alexander Forbes** (25a de junio 1855 - 14a de januaro 1883) estis angla zoologo.

Forbes studis natursciencojn ĉe St John's College, Cambridge (La kolegio de Sankta Johano, Kembriĝo). En 1879 li estis nomumita prosektoro al la *Zoological Society of London* (Zoologia Socio de Londono) post la morto de la antaŭa oficanto, Alfred Henry Garrod, kiuj estis la amiko de Forbes kaj kies literatura ekzekutisto Forbes iĝis. Forbes prelegis pri kompara anatomio ĉe *Charing Cross Hospital Medical School*. Kiel anatomiisto, li skribis valorajn artikolojn pri la muskola strukturo kaj voĉorganoj de birdoj.

En 1880 Forbes vizitis la arbarojn de Pernambuko, Brazilo, kaj publikigis klarigon de lia ekskurseto en *Ibis* en 1881. En 1882 li vojaĝis al Okcidenta Afriko por studi la indiĝenan faŭnon, komencante de la delto de la rivero Niĝero. Li malsaniĝis baldaŭ post Kristnasko kaj mortis en Ŝonga.

La 8an de februaro 1878, Forbes estis elektita sekretario de la Kembriĝo-Naturhistorio-Socio. Li ankaŭ redaktis la libron kompilantan la sciencajn artikolojn de la forpasinta Alfred Henry Garrod; la libro estis publikigita en 1881 kune kun memoraĵo de Garrod skribita fare de Forbes.

Forbes estas festita en la nomoj de la Forbesa kureo, *Curaeus forbesi*, la Blankakola milvo *Leptodon forbesi* kaj la Forbesa pluvio, *Charadrius forbesi*.

## Referencoj kaj plia legado 
* "The Cambridge Natural History Society" de Charles E Raven.
* Forbes, William Alexander and Beddard, F.E. ed. (1885) *The Collected Scientific Papers of the late William Alexander Forbes*. Londono, [Anglio]. R.H. Porter. 496 paĝoj

Kategorio:Anglaj ornitologoj
Kategorio:Anglaj zoologoj
Kategorio:Naskiĝintoj en 1855
Kategorio:Mortintoj en 1883
László Lukács

**László Lukács**

* László Lukács (politikisto)
* László Lukács (kantisto)
* László Lukács (lingvisto)
* László Lukács (monaĥo)
László Lukács (lingvisto)

**LUKÁCS László** (luka:ĉ) estis juristo, lingvisto, lermolibroverkisto naskita en Beszterce la 9-a de junio 1911 kaj mortinta en Kluĵo la 17-an de marto 1992.

## Kariero
Lukács László akiris jurdoktortitolon en la Universitato Ferdinand la 1-a (1935). Ĝis 1944 li laboris en tribunaloj. Post militkaptiteco en Sovetunio li estis bibliotekisto de la Universitata Biblioteko de Koloĵvaro (1946-49), lekciisto, adjunkto de la universitato de Kluĵo ĝis sia pensiiĝo (1973). Li tradukis el rusa lingvo.

## Verkoj
**Az orosz nyelvtan kézikönyve*, kunulaŭtoro (1956), 
* Lernolibroj por 5-a-11-a klasoj de rusa lingvo (1958-61). 

## Fonto
*Romániai magyar irodalmi lexikon

Lukacs, L.
Lukacs, L.
Lukacs, L.
Béla Lükő

**LÜKŐ Béla** (lykoe) estis hungara kuracisto naskita en Satmaro la 4-a de junio 1883 kaj mortinta en Satmaro la 2-an de majo 1936.

## Kariero 
Lükő diplomitiĝis en la Universitato Pázmány Péter de Budapeŝto (1906). Li estis tie asistanto, poste ĉefkuracisto pri kirurgio en Satmaro.

## Literaturo 
* Ferenc Szabó: Dr. Lükő Béla (Satmaro 2002).

## Fonto 
* Romániai magyar irodalmi lexikon

Kategorio:Rumanujaj hungaraj kuracistoj
Kategorio:Hungaraj kuracistoj
Kategorio:Hungaraj kirurgoj
Jakovo

**Jakovo,** serbe **Јаково,** estas granda vilaĝo en Serbio, en distrikto Beogrado (sed geografie en Srem (regiono)), en municipo de Surĉin.
eta|230px|Loko de la municipo en Serbio

## Bazaj informoj 
* Areo: &nbsp;km²
* Koordinatoj: 44°45′14″N 20°15'23″E
* Supermara alteco: m
* Loĝantaro: 5949 en 2002
* Poŝtkodo: 11276
* Telefonprefikso: 011
* Aŭtokodo: BG

## Geografio 
Jakovo etendiĝas laŭ flankovojoj, sed ĉefvojo, fervojo, rivero Savo kun pontoj kaj Surĉin estas proksime. Surĉin troviĝas 6, Beogrado 24 km.
eta|320px|Mapo pri municipo Surĉin

## Historio 
La loko estis loĝata jam dum la ŝtonepoko kaj ferepoko. La unuaj konataj popoloj estis iliroj, keltoj kaj ĝermanoj. Ekde la 16-a jarcento la loko apartenis al Osmana Imperio (pli frue al Hungara reĝlando). Post la turka dominado la vilaĝo apartenis al Limgarda zono de Habsburgoj ekde 1739. Ĝis Traktato de Trianon aŭstria-hungara kontrolo okazis, poste al Reĝlando de serboj, kroatoj kaj slovenoj, depost 1928 al Jugoslavio, fine al Serbio ĝi apartenis. Ekde la socialismo la loĝantaro daŭre pligrandiĝas. En 2002 loĝis en Jakovo 5665 serboj (95 %), 48 ciganoj, 40 jugoslavianoj, 24 slovakoj, 19 kroatoj kaj aliaj.

## Vidindaĵoj 
## Vidu ankaŭ 
* Strukturo de Vojvodino

## Fontoj 
* Serba Vikipedio
* Mapo pri Jakovo

Kategorio:Vilaĝoj de Serbio
Antal Madarász

**MADARÁSZ Antal** (madara:s) estis hungara geografo naskita en Ciumani la 26-a de novembro 1933 kaj mortinta en Târgu Mureș la 21-an de oktobro 1978.

## Kariero 
Madarász Antal diplomiĝis pri geologio-geografio en la Universitato Bolyai de Kluĵo (1958). Li instruis en pluraj vilaĝoj (1961-71). Li doktoriĝis (1978).

## Verkoj 
* *Földrajzi kislexikon* kunulaŭtoro, (1976).
* *Ákosfalva monográfiája 1332-től 1849-ig*. (manuskripte).

## Fonto 
* Romániai magyar irodalmi lexikon

Kategorio:Rumanujaj hungaraj geografoj
Kategorio:Hungaraj instruistoj
Ferenc Mael

**MAEL Ferenc**, familinomo Izmael, estis hungara poeto, verkisto naskita en Marosvásárhely la 26-a de decembro 1890 kaj mortinta en Budapeŝto la 27-an de aŭgusto 1949.

## Kariero 
Mael Ferenc estis ano de ErIrT kaj de Katolika Akademio de Transilvanio, respektive de Asocio Pázmány Péter. Li estis interna kunlaborinto de gazeto A Hírnök, redaktoro de *Katholikus Világ*. Li redaktis religiajn poemvolumojn, preĝlibrojn (Szűz Mária hónapja, Kv. 1930; Kis őrangyal, Kv. 1931).
* *Álmok*, poemoj (Mv. 1909)
* *Putifárné (romaneto, Mv. 1924);
* *Missa Solemnis (poemoj, Arad 1926);
* *Pirkad az égalj...* (poemoj, Kv. 1926);
* *Végén csattan az ostor (okazintaĵoj, Kv. 1928);
* *A kereszt fényében* (Kv. 1929);
* *Könnyvirág* (rakontoj, Kv. 1934);
* *Emberek vagyunk* (romano, Kv. 1938);
* *Hinni kell...'' (antaŭparolo de P. Trefán Leonárd, poemoj, Kv. 1940).

## Fonto 
* Romániai magyar irodalmi lexikon

Kategorio:Rumanujaj hungaraj poetoj kaj verkistoj
Kategorio:Hungaraj poetoj
Kategorio:Hungaraj verkistoj
György Ludány

**LUDÁNY György** (luda:nj) estis hungara kuracisto naskita en Debreceno la 15-a de aŭgusto 1907 kaj mortinta en Budapeŝto la 14-an de aŭgusto 1981.

## Kariero
Ludány diplomiĝis en sia naskiĝurbo (1932) kaj li komencis sian karieron en Anatomia-Patologia Instituto, poste li laboris en Biologia Instituto de Tihany (1934-35) en Ĝenerala Patologia Instituto de Budapeŝto (1935-40), privatprofesoro (1938), profesoro de la Universitato Ferenc József de Koloĵvaro, poste li estis direktoro anatomia instituto de OGYI (1940-48). Li pensiuliĝis kiel profesoro pri anatomio de la Medicinscienca Universitato de Budapeŝto (1966).

## Verkoj
* *Élettan I-II* (Mv. 1947).

## Fonto
* Romániai magyar irodalmi lexikon

Ludany, Gy.
Ludany
Kalvinana preĝejo (Szolnok)

La **Kalvinana preĝejo** estas religia konstruaĵo kaj Monumento historia en Hungario, en Szolnok.

## Historio 
En la 19-a jarcento la kalvinanoj havis nur preĝdomon en Szolnok. En la 1890-aj jaroj pretiĝis la preĝejo. La orgeno funkcias ekde 1894.

## Konstruaĵo 
La konstruaĵo situas en korto. Ĝi formas kvinangulon kaj havas 3 sveltajn turojn. La plej alta turo estas 28, la aliaj 2 19 metrojn altaj. Sur la ĉefturo koko troviĝas. Ankaŭ la interno estas kvinangula. Flanke galerioj etendiĝas. La preĝejo havas 4 sonorilojn.
eta|maldekstre|Kalvinana kirko en Szolnok

## Fontoj 
* Hungara Vikipedio

Szolnok
Kategorio:Kristanaj preĝejoj en Szolnok
Placo Kálvin

La **Placo Kálvin** estas grava placo en Budapeŝto, troviĝanta laŭ la malgranda bulvardo. Iam tie situis defenda muro (konstruita en la 13-a jarcento) de Pest kun pordego nomata Kecskeméti (keĉkemEti), ĉar la vojo el la pordego daŭriĝis al urbo Kecskemét. En la 18-a jarcento la placo havis germanajn nomojn **Ketschkemeterplatz** kaj **Heu- und Borstenviehhändler Platz**, ĉar ekster la muroj oni aranĝis bazaradojn.
eta|300px|Kalvinana preĝejo de la placo
eta|300px|Modernaj domoj en la placo Kálvin

## Historio 
La vera placo formiĝis en la 19-a jarcento, kie ne nur la vendistoj, sed ankaŭ la kalvinanoj trovis liberajn lokojn. Ili konstruis ne nur preĝejon, sed ankaŭ lernejon kaj oficejon, kie nun estas jam universitato. Poste ankaŭ aliaj imponaj oficejoj konstruiĝis. Ankaŭ skandalo ligiĝas al la placo. Maljunulo nomata "paĉjo Roberto" en la placo disdonis senpagajn tagmanĝojn por la malriĉuloj. Baldaŭe evidentiĝis, ke el la kolektita mono li ne nur tagmanĝojn, sed ankaŭ palacon en Vieno li aĉetis. Ankaŭ nun hungaroj mencias: kuirejo de paĉjo Roberto.

Dum sieĝo de Budapeŝto parto de la domoj difektiĝis. Dum la socialismo ili ne rekonstruiĝis, restis nur la fajromuroj (muro sen fenestro). Sur unun el la muroj oni metis ruĝan stelon, kiun en 1956 oni neniigis. Dum jardeko silueto de la malplena loko estis videbla. Post la socialismo novaj hotelo kaj aliaj konstruaĵoj faris senmanka la placon.

## Pli gravaj konstruaĵoj 
* Kalvinana preĝejo (Ferencváros)
* magazeno aŭ grandvendejo apud la preĝejo, kiun la kalvinanoj nuntempe rericevis
* sub la placo metroo trafikas, sed la pli nova tunelo en 2011 jam estis preta

## Trafiko 
En la placo tramoj (la plej frue ĉevaltira tramo), troleoj, aŭtobusoj kaj la supre menciita metroo trafikas.

## Fonto 
* Hungara Vikipedio

Kálvin
Bengbu

eta|550px|center|Larĝa foto pri stadiono de Bengbu

**Bengbu,** ĉine **蚌埠** estas prefektujnivela milionurbo en provinco Anhujo en Ĉina Popola Respubliko. Ĝi administras ankaŭ la proksimajn distriktojn.
eta|160px|maldekstra|Blazono de Bengbu

## Geografio 
Bengbu etendiĝas en meza parto de la lando laŭ rivero. Nankino troviĝas 135 km.

## Klimato 
Bengbu havas subtropikan klimaton kun forta influo de musono. Jare pluvas preskaŭ po 1000 mm. En ĉiuj monatoj pluvas, sed plej ofte inter junio-aŭgusto. Ĝuste tiam la temperaturo iomete superas 30 °C. Inter decembro-februaro iomete frostas.

## Vidindaĵoj 
eta|maldekstre|Nokta vido en Bengbu
* nova stadiono

## Fontoj 
* Anglalingva Vikipedio

## Eksteraj ligiloj 
* Mapo pri Bengbu

Kategorio:Prefektujnivelaj urboj de Ĉinio
Bálint Magyar

**MAGYAR Bálint**, familinomo  Marincsák, estis hungara poeto, tradukisto naskita en Pátyod la 23-a de aŭgusto 1886 kaj mortinta en Nagysomkút la 14-an de decembro 1957.
## Kariero
Magyar Bálint studis teologion en Budapeŝto kaj li estis parokestro en Kálmánd, Felsőbánya, Jánkmajtis (1911–13). Li instruis en Ungvár de 1913 kaj tie li komencis traduki je konsilo de verkisto Dezső Szabó la novan francan poezion al hungara lingvo. De 1921 li estis parokestro en Sanislău kaj en sia morto jaro en Șomcuta Mare. Li estis ano de Rondo Kölcsey de Satmaro, de 1944 ano de Akademio Szent István de Budapeŝto.
## Verkoj
**Francia költők* (tradukaĵoj, Szatmárnémeti 1911);
**Kincses éjszakák* (poemoj, Bp. 1912);
**Bíboros hajnal* (poemoj, tradukaĵoj, Bp. 1914);
**Fehér köntös a vérmezőn* (poemoj, Ungvár 1914);
**Katonák* (poemoj, Bp. 1917);
**Harangjáték* (poemoj, Arad 1930).

## Fonto
*Romániai magyar irodalmi lexikon

Magyar, B.
Magyar, B.
Magyar, B.
Josepf Solomayer

**Joseph Solomayer** doktoro, estis rumanidevana ŝvaba-usonana kuracisto naskita en Cămin en 1922 kaj mortinta en Usono en 2011.

## Kariero
Li naskiĝis kiel József Szolomájer (lia patrino estis hungara), li akiris diplomon de kuracisto en Medicinscienca Universitato Tisza István de Debreceno kaj en Graco. Li fariĝis kanceresploristo. Li vivis en Usono de 1951. Li estis la direktoro, ĉefkuracisto de General Motors. Li publikigis kvar faklibrojn kaj aŭtobiografion *Sathmarschwabischer Arzt zwischen zwei Welten*(Satmarŝvaba kuracisto inter du mondoj).

## Fonto
*Biografio 

Solomayer, J.
3686 Antoku

'*3686 *Antoku'''* estas malgranda malhela asteroido de la asteroida zono.

## Malkovro 
Ĝi estis malkovrita la  de la japanaj astronomoj Tsuneo Niijima kaj Takeŝi Urata elde Oĵima en Gubernio Gunma (Japanio).

## Nomo 
Ĝi estis nomita en honoro de la 81-a imperiestro de Japanio, Antoku (japane: 安徳天皇, Antoku Tennō; de vera nomo *Kotohito'': 言仁; 1178–1185) kiu reĝis de 1180 al 1183.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Malkovrita de Tsuneo Niijima
Kategorio:Astronomiaj objektoj malkovritaj en 1987
Iffwil

**Iffwil** estis ĝis la 31-a de decembro 2009 komunumo de la distrikto Fraubrunnen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 408 loĝantojn je la 31-a de decembro 2009.

## Geografio 
Iffwil situas en la Svisa Mezlando 13 kilometrojn norde de la federacia urbo Berno sur la orienta flanko de la altebenaĵo de Rapperswil. La monteto *Brättenmoos* en la sudokcidento de la komunumo estas kun alteco de 605 m s.m. la plej alta punkto de la komunuma teritorio. La komunumo konsistas el la vilaĝo Iffwil kaj la setlejoj Feld, Ischlag, Bergacher kaj Ghürsch. La teritorio de la komunumo etendiĝas sur areo de 5,06&nbsp;km², de kiuj 36,4% estas kovritaj de arbaro, 55,1% servas por agrikulturo kaj 7,9% por setlado.

## Najbaraj komunumoj 
La komunumo Iffwil limas en nordo al Etzelkofen, en nordoriento al Grafenried, en sudoriento al Jegenstorf, en sudo al Zuzwil, en sudokcidento al Bangerten, kaj en nordokcidento al Scheunen.

## Trafiko 
La komunumo Iffwil situas flanke de la gravaj trafikvojoj. Tra la komunumo pasas de nordo al sudo la konekta vojo n-ro 1301 de Münchenbuchsee al Mülchi, kaj la vojo n-ro 1340 kondukas de Iffwil tra Scheunen kaj Bangerten al Rapperswil. Krome estas du mallarĝaj vojoj al Jegenstorf respektive Grafenried. Per poŝtaŭtolinio de Jegenstorf al Messen la komunumo estas konektita al la publika transportreto.

## Historio 
La unua dokumenta mencio de Iffwil datiĝas el la jaro 1148 kiel *Iffenwilere*. Estis trovitaj en Iffwil objektoj el la Neolitiko. Apud la fromaĝejo oni trovis restaĵojn de mezepoka burgo, kiu estis menciita en la jaro 1346 kiel *Burgbuel*. Dum mezepoko la Grafoj de Kiburgo kaj la Senjoroj de Jegistorf estis bienposedantoj en Iffwil. Ili faris donacojn al la Monaĥejo Fraubrunnen kaj la Monaĥejo Frienisberg. Ĉi-lasta vendis en la jaro 1332 la bienojn kaj la malaltan jurisdikcion al bernaj civitanoj.

## Vidu ankaŭ 
* Ifwil

## Notoj kaj referencoj 
## Eksteraj ligiloj 
* Oficiala retejo de la komunumo Iffwil

## Bildoj 

Dosiero:2011-11-11-Mezlando (Foto Dietrich Michael Weidmann) 110.JPG|Komunuma domo de Iffwil
Dosiero:2011-11-11-Mezlando (Foto Dietrich Michael Weidmann) 093.JPG|Bushaltejo Iffwil
Dosiero:2011-11-11-Mezlando (Foto Dietrich Michael Weidmann) 113.JPG|Faktrabdomoj en Iffwil
Magán

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de Magán en la [provinco Toledo kaj en Hispanio]]
Estas samnoma vilaĝo en la provinco de Pontevedro, Hispanio.

**Magán** estas municipo de Hispanio, en la Provinco de Toledo, regiono de Kastilio-Manĉo.

## Loĝantoj 
La loĝantoj nomiĝas *maganos*. La censita populacio en 2010 estis de 2.982 loĝantoj kaj la denseco estas de 102,83 loĝ/km². Dum la 20a jarcento la populacio estis ĉirkaŭ milo da loĝantoj, sed nur dum la unua jardeko de la 21a jarcento jam triobliĝis pro proksimeco al Madrido.

## Situo 
Magán estas situa en la okcidenta parto de Kastilio-Manĉo en la komarko aŭ distrikto La Sagra en la norda parto de la provinco de Toledo, je altitudo de 697 m; je 16&nbsp;km el Toledo, provinca ĉefurbo. La areo de ties teritorio estas de 29&nbsp;km². La geografiaj koordinatoj estas 39°57′36″ N 3°55′55″ Ok.

## Geografio 
La municipo troviĝas situanta en ebenaĵo protektita de la orientaj ventoj. Ĝi apartenas al la komarko de La Sagra kaj limas kun la municipaj terminoj de Cabañas de la Sagra, Villaluenga de la Sagra, Villaseca de la Sagra, Mocejón kaj Olías del Rey, ĉiuj el la provinco de Toledo.

## Ekonomio 
Agrikulturo kaj brutobredado tradicie. Nune proksimeco al Madrido, ŝtata ĉefurbo, ebligas proponi loĝejon al madridanoj nekapablaj trovi ĝin tie je malalta kosto.

## Historio 
Norde de la domaro kaj sur orienta monteto restas restoj de arabaj fortikaĵoj, de la epoko kiam kristanoj venkis sur almoravidoj kaj konkeris Toledon en 1114. La areo suferis reprezaliojn de ambaŭ armeoj.

En la 13a jarcento kelkaj de la teroj de la municipo estis donataj al la Ordeno de Monfragüe, poste kunigita al la Ordeno de Kalatrava.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Gullfoss

**Gullfoss** (Or-akvofalo) estas akvofalo en Islando. Ĝia alteco estas 32 m kaj la pli alta de 2 ŝtupoj estas 21 m.
Gullfoss estas unu de la plej vizitataj turistlokoj islandaj, kaj kun Þingvellir kaj Geysir parto de la plej ofta turisma vojo islanda, la Ora cirklo.

Komence de lasta jarcento privataj entreprenistoj intencis utiligi ĝin por produkti hidroelektron, sed intertempe ĝi estas publika posedo.

La averaĝa akvokvanto estas 140 m³/s somere kaj 80 m³/s vintre. La plej granda mezurita kvanto estis 2000 m³/s.

Kategorio:Akvofaloj en Islando

Kategorio:Historio de Islando
3688 Navaho

**3688 Navaho** estas asteroido de la ekstera asteroida zono.

## Malkovro 
Ĝi estis malkovrita la  de la usona astronomo Edward L. G. Bowell elde la Stacio Anderson Mesa de la observatorio Lowell apud Flagstaff (Arizono, Usono).

## Nomo 
Ĝi ŝuldas sian nomon al la etno de la indianoj Navahoj.

## Orbito 
Ĝia discentra kometeca orbito tanĝas tiun de Marso kaj proksimas tiun de Jupitero. Ĝi tiom proksimiĝas de Marso, ke oni povus rigardi ĝin kiel marsrenkonta asteroido.

Ĝi estas unu el la maloftaj objektoj en orbita resonanco 2:1 kun Jupitero, kaj trakuras sian orbiton tiamaniere ke ĝi neniam proksimiĝas de tiu-ĉi planedego.

## Notoj kaj referencoj 
## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de Edward L. G. Bowell
Kategorio:Astronomiaj objektoj malkovritaj en 1981
Bireto

**Bireto** (latine '''') estas kapvesto de i.a. kristanaj ekleziuloj.
Ĝi havas tri aŭ kvar pintojn kaj kelkfoje pomponon sur la supro. Tradicie la tripinta bireto estas portata de rom-katolikaj kaj kelkaj anglikanaj kaj luteranaj ekleziuloj. La kvarpinta bireto estas portata kiel universitata vestero dum doktoriĝo en pontifika fakultato aŭ pontifika universitato. Kelkfoje la bireto estas portata de advokatoj en kortumoj, ekzemple la advokatoj de la Manikinsuloj.

[eta|maldekstra|Nederlanda ĉefepiskopo [Wim Eijk kun bireto]]
eta|Nigra Bireto
eta|Bonete, la "hispana formo" de la bireto
[eta|[Kardinalo Christoph Schönborn kun bireto (sen pompono)]]

## Vidu ankaŭ 
* Bereto

Kategorio:Kapvestoj
Kategorio:Vestoj
3689 Yeates

'*3689 *Yeates''''' estas asteroido de la asteroida zono.

## Malkovro 
Ĝi estis malkovrita la  de la usona astronomino Carolyn S. Shoemaker elde la Observatorio de la Monto Palomar, apud San-Diego (Kalifornio, Usono).

## Nomo 
Ĝi estis nomita en honoro de la aŭstrala geologo Anthony N. Yeates.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1981
Krudmuelilo

La **krudmuelilo** estas aparato por muelado de krudmaterialoj de cementofabrikado. Dum la cementfabrikado ĉi tie pretiĝas la krudfaruno aŭ krudŝlimo, de kie unue pretiĝas klinkero post kiam ĝi trairas la klinkerfabrikadan turnofornon, poste ankoraŭfoje mueliĝas en la cementmuelilo. La procezo en la krudmuelila fazo signife determinas la kvaliton de la preta cemento.

Kategorio:Konstruado
Kategorio:Iloj
János Scheffler

**SCHEFFLER János** estis hungara romkatolika episkopo naskita en Kálmánd la 29-a de oktobro 1887 kaj mortinta en Delta Dunării la 6-an de decembro 1952. Li estis la pli aĝa frato de teologo Ferenc Scheffler.

## Kariero 
János Scheffler finis la teologion en Budapeŝto kaj Romo kaj li akiris doktortitolon pri teologio kaj eklezijuro en 1912 en Romo. Li estis parokestro, instruisto kaj de 1942 episkopo, apostola guberniestro, de 1948 denove episkopo, sed la rumana registaro rekonis nur la romkatolikajn episkopojn de Iași kaj de Alba Iulia. Li estis deportita en majo de 1949.

Ekde 2011 li estas beatulo.

## Verkoj 
* *VIII. Sándor pápa és a bécsi udvar* (Ungvár, 1914);
* *A világi papok kánoni engedelmessége* (Bp., 1916);
* *Két beszéd a feminizmusról* (kun Margit Schlachta, Szatmárnémeti, 1918);
* *Hám János szatmári püspök… emlékiratai 1848-49-ből* (Bp., 1928);
* *Szatmártól Chicagóig* (vojaĝprikribaĵo, Szatmár, 1926);
* *Szent Pál theológiája négy levele alapján* (Bp., 1933):
* *A szerzetesi élet katekizmusa* (Nagyvárad, 1937).

## Fonto 
* Romániai magyar irodalmi lexikon

Kategorio:Rumanujaj hungaraj pastroj
Kategorio:Hungaraj pastroj
Kategorio:Hungaraj ekleziaj verkistoj
Kategorio:Rumanujaj hungaraj politikaj malliberuloj
Kategorio:Hungaraj beatuloj
Buell Neidlinger

**Buell Neidlinger** (* 2-an de marto 1936 en Westport, Konektikuto,) estas usona kontrabasisto, violonĉelisto kaj altlerneja instruisto.

## Vivo kaj verkado 
Dum sia infaneco Neidlinger ricevis lecionojn pri violonĉelo-ludo. Plenkreskonte li ludis post lecionoj de Walter Page kontrabason en variaj ĵazbandoj, improvizis tamen ankaŭ kun la ĉikaga pianisto Joe Sullivan. Ĉe la Universitato Yale li tenis propran bandon, ludis tamen ankaŭ kun la muzikistoj de Fats Waller, kun Rex Stewart, Vic Dickenson, Coleman Hawkins, Eddie Condon kaj Johnny Windhurst. Ekde 1955 li muzikis kun Herbie Nichols kaj ankaŭ kun Cecil Taylor, kun kiu li en la fruaj 1960-aj jaroj kunverkis en diversaj ensembloj ankaŭ sonregistraĵojn. Krome li kunmuzikis kun Steve Lacy, kun Gil Evans kaj kun Jimmy Giuffre. Gunther Schuller dungis lin por siaj triafluaj produktadoj.

Poste li intense okupiĝis pri la nova sonlingvo de la Nova Muziko (John Cage, Mauricio Kagel, Robert Crumb). Li estis dungita kiel altlerneja instruisto komence ĉe la Konservatorio je Nov-Anglujo, poste ĉe la Kalifornia Instituto de Teknologio. En Los-Anĝeleso li kunverkis sonregistraĵojn kun Jean-Luc Ponty kaj Frank Zappa. Dum la 1970-aj jaroj li estis kontrabasisto de la ĉambrorkestro de Los-Anĝeleso. Krome li fondis kontreo-bandon nome *Buellgrass*. Poste li produktis aron da ĵazdiskoj, kiuj aperis parte je la diskeldonejo *K2B2* fondita de li kune kun tenorsaksofono Marty Krystall. Li ankaŭ surdiskigis kun Anthony Braxton kaj kun Ivo Perelman.

## Konsultlibraj notoj 
* Ian Carr kaj aliaj: *Rough Guide Jazz*, Metzler, Stutgarto 2004, S.502
* Leonard Feather kaj Ira Gitler: *The Biographical Encyclopedia of Jazz*. Oxford University Press: Oksfordo/Novjorko 1999; ISBN 978-0-19-532000-8
* Martin Kunzler: *Jazzlexikon*. Bd. 2. Rowohlt: Reinbek 2002 (2-a eldono); ISBN 3-499-16513-9

## Eksteraj ligiloj 
* Ampleksa anglalingva intervjuo (2003)
* K2B2 Diskolisto 

Kategorio:Ĵazaj basinstrumentistoj
Kategorio:Usonaj muzikistoj
Lominchar

[eta|250px|Situo de la [provinco Toledo en Hispanio]]
[eta|250px|Situo de Lominchar en la [provinco Toledo kaj en Hispanio]]
**Lominchar** [lominĉAr] estas municipo de Hispanio, en la Provinco de Toledo, regiono de Kastilio-Manĉo.

## Toponimio 
Oni ne konas la devenon de la termino "Lominchar". Antikve nomiĝis "Nominchal", ĝis kiam en 1685 oni ŝanĝis la nomon al "Villanueva de la Sagra" (Nova Vilaĝo). Fine de la 18a jarcento aperas same per tiu nomo aŭ per tiu de Lominchar. Laŭ García Sánchez eble la toponimo estiĝis «pro la ekzisto de serio de malgrandaj "lomas" (montetoj) en la tereno».

## Loĝantoj 
La loĝantoj nomiĝas *Lomincharejos*. La censita populacio en 2010 estis de 2.057 loĝantoj kaj la denseco estas de 93,5 loĝ/km². Dum la tuta 20a jarcento la populacio kreskis nur el 500 al 1,000 loĝantoj, sed nur dum la unua duono de la 21a jarcento ĝi duobliĝis al 2,000 loĝantoj, danke al proksimeco de la ŝtata ĉefurbo Madrido (kaj de la provinca Toledo).

## Situo 
Lominchar estas situa en la okcidenta parto de Kastilio-Manĉo en la komarko aŭ distrikto La Sagra en la norda parto de la provinco de Toledo, je altitudo de 645 m; je 28 km el Toledo, provinca ĉefurbo. La areo de ties teritorio estas de 160,3 km². La geografiaj koordinatoj estas 40°5′19″ N 3°57′47″ Ok.

## Geografio 
La municipo troviĝas situanta «sur ebenaĵo». Ĝi apartenas al la komarko de La Sagra kaj limas kun la municipaj teritorioj de Palomeque, Cedillo del Condado, Recas kaj Chozas de Canales, ĉiuj el tiuj el le provinco de Toledo.

## Ekonomio 
Agrikulturo kaj brutobredado tradicie. Nune proksimeco al Madrido, ŝtata ĉefurbo, ebligas proponi loĝejon al madridanoj nekapablaj trovi ĝin tie je malalta kosto.

## Historio 
Juan Antonio López de Zárate y Alvarez de Medina, kavaliro de Santiago, akiris la jurisdikcion super la vilaĝo en 1685 kaj ŝanĝis ties nomon de "Nominchal" laŭ la titolo de sia markisato, "Villanueva de la Sagra", kiel komentite.

## Monumentoj 
* Preĝejo de Sankta Stefano.
* Ermitejo de la Sanktega Kristo de la Veracruz (vera kruco).

## Fiestas 
* 3 de mayo: Cristo de la Veracruz.
* 16 de julio: Virgen del Carmen.
* 3 de agosto: San Esteban Protomártir.
* 12 ó 14 de septiembre: Virgen del Amor Hermoso.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
3687 Dzus

'*3687 *Dzus'''* estas malgranda malhela asteroido de la asteroida zono.

## Malkovro 
Ĝi estis malkovrita la  de la germana astronomo August Kopff elde la Nacia Observatorio de Hejdelbergo - Königstuhl (Germanio).

## Nomo 
Ĝi estis nomita en omaĝo al *Paul K. Dzus'', helpanto en la Minor Planet Center ekde 1987.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de August Kopff
Kategorio:Astronomiaj objektoj malkovritaj en 1908
Þingvellir

eta|Þingvellir vintre
**Þingvellir** (prononco ) estas loko kaj nacia parko (ekde 1928) en la sudokcidento de Islando. Estas unu de la historie plej gravaj lokoj islandaj, ĉar tie okazis la malnova islanda parlamento, Alþing, kiu kunvenis ĉiujare inter 930 kaj 1798. La loko estas listigata en la Monda heredaĵo de Unesko.

Þingvellir ankaŭ estas geologie interesa, ĉar la kanjonetoj tie videblas la konflikton de la tektonaj platoj de Eŭropo kaj Ameriko.

Þingvallavatn (Lago de Þingvellir), la plej granda natura lago de Islando, bordas al Þingvellir.

Þingvellir estas kun Gullfoss kaj Geysir parto de la plej ofta turisma vojo islanda, la Ora cirklo.

Kategorio:Naciaj parkoj en Islando
Kategorio:Historio de Islando
Kategorio:Mondaj heredaĵoj en Islando
Nigra vespobuteo

La **Nigra vespobuteo** (*Henicopernis infuscatus*) estas specio de rabobirdo de la familio de Akcipitredoj kiu estas malmulte konata endemia de la insulo de Nova Britio en Papuo-Novgvineo.

## Disvastiĝo 
Ties natura habitato estas subtropikaj aŭ tropikaj humidaj arbaroj de malaltaj teroj kaj montarbaroj. Ĝi estas minacata pro habitatoperdo.

Estas nur ĉ. 30 ĵusaj vidaĵoj, ĉiuj nur de soluloj aŭ de paroj. Kiel ĉe grandaj rabobirdoj, oni supozas, ke ili loĝas je malaltaj populacidensoj kaj ŝajne ĝi estas multe malpli komuna ol la alospecifa novgvinea Longvosta vespobuteo, *H. longicauda*. Tamen ĝi estas nefacile videbla arbarspecio kiu ŝajne povas esti tre nevidata kaj preterpasata.

La Nigra vespobuteo estas kutime konstatita flugoglitadante super unuarangaj montetarbaroj ĝis maksimumo de 1,300 m. Estas malmultaj vidaĵoj el lignoproduktaj aŭ degraditaj arbaroj, sed ties habitataj postuloj estas malmulte konataj.

## Aspekto 
Ĝi estas granda (50&nbsp;cm longa) arbara rabobirdo, preskaŭ tute kovrata je nigra kun escepto de tre markata strieco de blankaj bendoj en flugo- kaj vostoplumoj.

Kutime estas vidata dumfluge kiam la longa vosto kaj la longaj flugiloj kun elstaraj duarangaj kaj larĝaj flugilpintoj estas tre distingaj.

La voĉo de tiu specio estas pepeca serio de ĉ. 12 akcelaj trenataj notoj.

Ties manĝokutimoj povas esti similaj al tiuj de la samgenra *H. longicauda* kiu ĉasas super aŭ en la kanopeo artropodojn, lacertojn, birdojn kaj birdovojn.

## Referencoj 
* BirdLife International 2004.  Henicopernis infuscatus.   2006 IUCN Ruĝa Listo de Minacataj Specioj.  Konsultita la 24a de julio 2007.

## Eksteraj ligiloj 
*BirdLife Species Factsheet.

Kategorio:Pernenoj
Kategorio:Akcipitredoj
Kategorio:Akcipitroformaj
Kategorio:Birdoj de Oceanio
Kategorio:Birdoj de Papuo-Nov-Gvineo
Longvosta vespobuteo

La **Longvosta vespobuteo** (*Henicopernis longicauda*) estas specio de rabobirdo de la familio de Akcipitredoj kiu loĝas kiel endemio en Novgvineo kaj okcidentaj najbaraj insuloj.

## Disvastiĝo 
Ties natura habitato estas subtropikaj aŭ tropikaj humidaj arbaroj de malaltaj teroj kaj montarbaroj. Ĝi estas minacata pro habitatoperdo. Ĝi estas komuna el marnivelo al mezmontaj niveloj, foje ĝis 3,000 m. Estas specio de loĝantaj birdoj, sed junuloj disiĝas el la reproduktaj areoj.

## Aspekto 
Ĝi estas malhelbruna supre kun blankaj kapo kaj subaj partoj. La kapo kaj supra brusto estas tre striecaj, kaj en vizaĝo estas malhelbruna masko ĉirkaŭokula, kies iriso estas flava. Desube la flugo- kaj vostoplumoj estas tre striecaj.

## Kutimoj 
Ili manĝas super kanopeo kaj mezaj niveloj de arbaroj kaj arbarbordoj. Ili videblas svebante super la kanopeo je meza alto. Ili videblas sole, en paroj aŭ en grupo de tri.

Ili manĝas ĉefe insektojn, kiaj vespojn kaj vespolarvojn, formikojn kaj akridojn, kaj ankaŭ arbolacertojn, birdojn kaj birdovojn. Ili ĉasas dumtage kaj ankaŭ krepuske. Ili flugoĉasas el ripozejo al ripozejo, el kie ili gvatas serĉe de predoj. Foje ili ŝvebas malalte super terkultivejoj je la maniero de cirkuoj.

## Referencoj
* Detala priskribo kun referencoj  En angla.
* BirdLife International 2004.  Henicopernis longicauda.   2006 IUCN Ruĝa Listo de Minacataj Specioj.  Konsultita la 24an de julio 2007.

## Eksteraj ligiloj 
Kategorio:Pernenoj
Kategorio:Akcipitredoj
Kategorio:Akcipitroformaj
Kategorio:Birdoj de Oceanio
Ernő Makkai

**MAKKAI Ernő** (makai) estis hungara filozofihistoriisto naskita en Koloĵvaro la 14-an de aŭgusto 1916 kaj mortinta en 1945.

## Kariero
Ernő Makkai diplomitiĝis pri hungara literaturo kaj filozofio en la Universitato Ferenc József de Kluĵo (1942) kaj li laboris en la sama universitato kiel praktikanto (1942-44). Li estis kunlaborinto de la revuo *Szellem és Élet*. Li mortis en soveta militkaptiteco.

## Libro
**Sípos Pál és Kazinczy Ferenc* (ETF 174. Kv. 1944).

## Fontoj
*Romániai magyar irodalmi lexikon

Kategorio:Rumanujaj hungaraj historiistoj
Kategorio:Rumanujaj hungaraj filozofoj
Ferdinand Gatzweiler

**Ferdinand “Ferdi” GATZWEILER** (naskiĝis  en Stolberg (Rejnlando)) estas en sia ĉefa ofico urbestro de la urbo Stolberg (Rejnlando) kaj membro de la SPD.

## Biografio 
Gatzweiler estis naskita kiel dua de tri infanoj. Poste li vizitis la elementan lernejon Grüntalstraße, li vizitis la Goethe-gimnazion. Poste li finiĝis kun la 11-a klaso, li komencis studon de administra scienco en la jaro 1973 ĉe la urbo Stolberg. En 1978 li iĝis sekciestro kaj en 1987, dume iĝinte diploma administra edukito, li iĝis vicestro de la ofico por sporto, lerneja administro kaj kulturo, kies estro li iĝis en 1993. En 2001 li transprenis la porjunularan oficon.

Post la rezulto de la balotadoj sur komunuma bazo la 26-an de septembro 2004, ĉe kio li unuafoje partoprenis, necesis dua elekto inter la du kandidatoj, la antaŭa oficisto Hans-Josef Siebertz (CDU) (38,9 %) kaj Ferdinand Gatzweiler (41,9 %). Per tiu dua elekto la 10-an de oktobro 2004 urbestriĝis Gatzweiler je 58,7 %.

Ĉirkaŭ 5 jarojn poste, ĉe la komunuma balotado de 30-a de aŭgusto 2009, li estis kun 47,7 % klare firmigita en sia ofico. Lia plej forta kontraŭulo, Paul M. Kirch de la CDU, atingis nur 38,2 pocentojn.
En la balotado li ankaŭ estis la kandidato de la loka ligo de Alianco '90/La Verduloj, kiu (alie ol ĉiuj aliaj partioj) ne proponis propran kandidaton.

Gatzweiler estas edziĝinta kun Brigitte Gatzweiler ekde 1982, kun kiu li havas unu filon.

## Referencoj 
Kategorio:Germanaj politikistoj
Bertalan Magyari

**MAGYARI Bertalan** (madjari) estis hungara kuracisto naskita en Honctő la 9-an de majo 1912 kaj mortinta en Kluĵo en 1979.
## Kariero
Magyari Bertalan diplomiĝis en la Universitato Ferdinand la 1-a (1938). Li restis en la katedrto kaj faris jare plurajn operaciojn de otorinolaringologio. Li doktoriĝis en septembro de 1940 kaj li fariĝis praktikanto en la Universitato Ferenc József de Koloĵvaro, en 1943 li faris fakekzamenon, de 1944 li estis asistanto de Árpád Gyergyai. Ĝis 1948 li estis en soveta militkaptiteco. Ĝis 1955 li estis fakkuracisto de la Kolozsvári Állami Magyar Opera, poste de Fabriko Herbák János ĝis sia pensiiĝo {1976).

## Verkoj
**A streptococcus haemoliticus szerepe az Angina Plaut-Vincenti előidézésében*, kunulaŭtoro (Klny. az EME orvostudományi szakosztályának és a Bolyai Egyetem orvostudományi karának Értesítőjéből, Kv. 1946).
## Fontoj
*Romániai magyar irodalmi lexikon
Magyari, B.
Kategorio:Hungaraj otorinolaringologoj
Moskeo de Mangalia

La **Moskeo de Mangalia** (titolo "Sultano Esmahan") estas la plej malnova moskeo en Rumanio, ekkonstruita en 1575 fare de Esmahan, filino de la otomana sultano Selimo la 2-a. 

maldekstre|eta|300px|La moskeo Sultano Esmahan
Ĝi situas en Mangalia (distrikto Constanța), kaj servas al la ĉ. 800 islamanaj loĝantoj de la urbo, plimulto el ili estas turkoj kaj tataroj. Ĝi estis renovigita en la 1990-aj jaroj kaj havas tombejon kun pli ol 300-jaraj tombaj ŝtonoj.

Kategorio:Moskeoj en Rumanio
Kukolagloj

La **kukolagloj** aŭ ***Aviceda*** estas genro de rabobirdo de la familio de Akcipitredoj. La genro havas disvastigatan distribuadon el Aŭstralio al suda Azio kaj en Afriko.

Elstara kresto estas karaktero de kukolagloj. Ili havas du dentecajn elstaraĵojn ĉe la bordo de la supra bekomakzelo.

La ĝenerala bluecgriza koloro kaj strieco en subflugiloj similaspektas iel al kukoloj, de kio devenas la komuna nomo kukolagloj.

## Specioj 
* *Aviceda cuculoides* Swainson - Afrika kukolaglo
* *Aviceda jerdoni* Blyth - Jerdona kukolaglo
* *Aviceda leuphotes* Dumont - Nigra kukolaglo
* *Aviceda madagascariensis* Smith - Madagaskara kukolaglo
* *Aviceda subcristata* Gould - Pacifika kukolaglo aŭ Kresta kukolaglo

## Referencoj 
Kategorio:Pernenoj
Kategorio:Akcipitredoj
Kategorio:Akcipitroformaj
Kategorio:Birdoj de Oceanio
Kategorio:Birdoj de Afriko
Kategorio:Birdoj de Azio
Benigno Aquino la 3-a

**Benigno Simeon „Noynoy“ Cojuangco AQUINO la 3-a** (naskiĝis  en Manilo, Filipinoj; mortis la 24-an de junio 2021) estis filipina politikisto. La 10-an de majo 2010 en nacia baloto li elektiĝis la ŝtata prezidanto de la Filipinoj kaj formale oficis ekde la 30-a de junio 2010 ĝis la 30-an de junio 2016.

Li estis la sola filo de la eksa ŝtata prezidantino Corazón Aquino, kiu krome havis 4 filinojn.

## Vidu ankaŭ 
* Registaro de la Filipinoj
* Kongreso de la Filipinoj

## Eksteraj ligiloj 
* 

Kategorio:Prezidantoj de la Filipinoj
Kategorio:Filipinaj politikistoj
Vladimír Škuta

**Vladimír Škuta** (naskiĝis 26. 8. 1951, Skalica, Slovakio) – estas slovaka esperantisto, fotisto kaj speleologo.

## Biografio 
Eĉ V. Škuta naskiĝis en Transmontaro, la plej grandan parton de vivo vivis en Liptovský Hrádok. Dum 1970 – 1979 li vivis en Bratislavo. Li finis Elektroteknikan mezlernejon en Liptovský Hrádok. En Slovaka televido li laboris kiel teknikisto de transsendila ĉarego. Poste en entrepreno Tesla en L. Hrádok li laboris kiel mekanikisto. Li estis profesia fotoĵurnalisto en regiona gazeto „Liptov“. Nun laboras en vendejo.

## Esperantisto 
Esperanton li komencis studi en 1980 en E-kurso en Liptovský Hrádok. Liaj instruistoj estis Marta Kepeňová, Anton Zachariáš kaj Milan Zvara. Li partoprenis Esperanto-ekspediciojn organizitaj de Milan Zvara en ĉebaltaj landoj (Litovio, Latvio, Estonio). Li partoprenis esperantajn biciklistajn vojaĝprojektojn „Laŭlonge ĉe Danubo“ kaj „Sukcena vojo“, kies estis ankaŭ kunorganizanto. Pri Esperanto kaj Esperanto-movado li publikigis en slovakaj gazetoj pli ol 100 kontribuojn. Li kontribuas al Esperantisto Slovaka kaj al ttt-paĝo de LEK. Liptova biblioteko de G. F. Belopotocký eldonis en 2006 lian esperantan bibliofilion „Vortobruoj“. Lia eldiraĵo estas: „Esperanto estas kiel muziko, ĉiuj komprenas ĝin“.

## Fotisto 
V. Škuta estas de 1976 membro de Asocio de slovakaj fotistoj. Li ekspoziciis je multaj komunaj ekspozicioj en Slovakio kaj eksterlande. Liaj aŭtoraj ekspozicioj estis:
• 1977 –Bratislava
• 1979 – Bratislava
• 1980 - Ružomberok
• 2008 – Banská Bystrica
Lia lasta fotoekspozicio okazis en 2011 en Liptovský Hrádok omaĝe al lia 60-a naskiĝtago. Dum vernisaĝo estis projekciita filmo pri V. Škuta „Oraj tranĉoj de V. Škuta“ de filmisto Lubor Patch. V. Škuta en fotokonkursoj ricevis multajn honorigojn.

## Speleologo 
V. Škuta komencis vizitadi grotojn kaj esplori ilin kiel bazlernejano en vilaĝo Kvačany, vizitante groton „Dúpna“ en Suchá valo. Poste sekvis longjara paŭzo kaj en grotojn li revenis en 1994. En tiu jaro kun sia filo Vlado j. komencis fotografi subteran mondon. De tiu tempo li regule vizitadis grotojn en valoj Jánska kaj Demänovská. Li estis kunorganizanto de V. SPELEOTENDARO en 2010, dum kiu gvidis fotografajn ekzercojn. Krom speleofotografaĵo li interesiĝas pri grotoj, kiel loko, kie vivas vespertoj. Dum vintro li mapigas grotajn vintrejojn de vespertoj.

Kategorio:Slovakaj esperantistoj
Kategorio:Esperantistoj de Liptov-regiono
Tupua Tamasese Tupuola Tufuga Efi

**Tupuola Taisi Tufuga Efi** estas samoa politikisto. Li naskiĝis la 1-an de marto de 1938, do nun estas -jara. De 2007 ĝis 2017 li estis la ŝtatestro (samoe *O le Ao o le Malo*) de Samoo. Antaŭe li jam dufoje estis ĉefministro de la lando.

Efi apartenas al unu el la nobelaj familioj de Samoo kaj portas la honorajn titolojn „Tamasese“ kaj „Tafaifa Tui Aana“. Post ricevo de la honora titolo „Tupuola“ li iĝis membro de la "konsilio de vicantoj", malgranda grupo el membroj de la altnobelaj familioj de Samoo, kiuj per tiu membreco aŭtomate iĝas ŝtataj vicprezidantoj.

La Homrajtprotekta Partio estis kunfondita en majo de 1979 de Va'ai Kolone kaj de Tofilau Eti Alesana en opozicio al la regado de Tupuola Efi.

## Referencoj
Kategorio:Ŝtatestroj de Samoo
Kategorio:Samoaj politikistoj
Kategorio:Ĉefministroj
Villaseca de la Sagra

[eta|250ra|Situo de la [provinco Toledo en Hispanio]]
[eta|250ra|Situo de Villaseca de la Sagra en la [provinco Toledo kaj en Hispanio]]
**Villaseca de la Sagra** [bijasEka de la sAgra] (Vilaĝo seka, sed vidu sube) estas municipo de Hispanio, en la Provinco de Toledo, regiono de Kastilio-Manĉo.

## Toponimio 
La termino "Villaseca" devenas de "villa d'Aceca", poste "Villaseca", kaj neniel rilatas al la latina "sicca", kiu signifas seka, kaj kvankam tio taŭgus pro la sekeco de ties termino, tio ne verus historie ĉar ekzistis borde de la rivero Taĵo la loko de Aceca, vilaĝo de origino islama.

## Loĝantoj 
La loĝantoj nomiĝas *Villasequeros*. La censita populacio en 2010 estis de 1.807 loĝantoj kaj la denseco estas de 56,47 loĝ/km².

## Situo 
Villaseca de la Sagra estas situa en la okcidenta parto de Kastilio-Manĉo en la komarko aŭ distrikto La Sagra en la norda parto de la provinco de Toledo, je altitudo de 475 m; je 17 km el Toledo, provinca ĉefurbo, kaj je 70 km el Madrido, ŝtata ĉefurbo. La areo de ties teritorio estas de 32 km². La geografiaj koordinatoj estas 39°57′29″ N 3°52′55″ Ok.

## Geografio 
Limas kun Villaluenga de la Sagra, Cobeja, Alameda de la Sagra, Añover de Tajo, Aranjuez, Mocejón kaj Magán, ĉiuj de la provinco de Toledo escepte Aranjuez kiu apartenas al la provinco de Madrido.

## Ekonomio 
Agrikulturo kaj brutobredado tradicie. Nune proksimeco al Madrido, ŝtata ĉefurbo, ebligas proponi loĝejon al madridanoj nekapablaj trovi ĝin tie je malalta kosto.

## Historio 
Villaseca loĝiĝis per loĝantoj de la antikva Aceca kiu for de la malsanigaj kondiĉoj ĉe la rivero Taĵo setlis en terenoj liberaj de la islama hegemonio post la konkero de Toledo en 1085. En la 12a, 3a kaj 14a jarcentoj oni mencias la vilaĝon de Villaseca kiel domaro de la komarko de La Sagra en diversaj mezepokaj dokumentoj.

Fine de la 15a jarcento ĝi estis unu de la vilaĝoj kiuj konstituis la komunumon por paŝtejoj de San Martín de la Montiña kun aliaj lokoj de la Montoj de Toledo, aliflanke de la rivero Taĵo. Fine de la 15a jarcento ĝi iĝis vilaĝo de senjorlando de posedo de la toleda stirpo de Silva kaj Ribera, kiu pluigos sian jurisdikcian hegemonion ĝis la lasta triono de la 19a jarcento.

Dum la Milito de la Komunumoj de Kastilio la trupoj de la komunumano episkopo Acuña atakis en 1521 la vilaĝon, bruligis grandan parton de la domoj kaj detruis la palacon de la feŭda senjoro Juan de Silva krom la posta atako al la kastelo de la Aglo, eble la historia epizodo plej elstara de tiu vilaĝo. Finita la ribelo, la reĝo Karlo la 1-a ordonis ke la bruligita parto estu rekonstruita per la materialoj de la ruinigita domo de la kapitano toleda Johano de Padilla, kiun li ordonis detrui en Toledo kiel puno pro ties ribelo.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Cabañas de la Sagra

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de Cabañas de la Sagra en la [provinco Toledo kaj en Hispanio]]
**Cabañas de la Sagra** [kabAnjas de la sAgra] (Kabanoj) estas municipo de Hispanio, en la Provinco de Toledo, regiono de Kastilio-Manĉo.

## Loĝantoj 
La loĝantoj nomiĝas *Cabañiles*. La censita populacio en 2010 estis de 1.949 loĝantoj kaj la denseco estas de 117,98 loĝ/km². Dum la 20-a jarcento la populacio triobliĝis ĝis 1,300 loĝantoj. Poste kreskis sed ne tiom kiom najbaraj vilaĝoj samkomarkaj.

## Situo 
Cabañas de la Sagra estas situa en la okcidenta parto de Kastilio-Manĉo en la komarko aŭ distrikto La Sagra en la norda parto de la provinco de Toledo, je altitudo de 553 m; je 18 km el Toledo, provinca ĉefurbo. La areo de ties teritorio estas de 16.52 km². La geografiaj koordinatoj estas 40°0′17″ N 3°57′3″ Ok.

## Geografio 
La municipo troviĝas situanta en la komarko de La Sagra kaj limas kun la vilaĝoj de Villaluenga de la Sagra, Magán, Olías del Rey kaj Yunclillos, ĉiuj el tiuj de la provinco de Toledo.

## Ekonomio 
Agrikulturo kaj brutobredado tradicie. Nune proksimeco al Madrido, ŝtata ĉefurbo, ebligas proponi loĝejon al madridanoj nekapablaj trovi ĝin tie je malalta kosto.

## Historio 
En la 12-a jarcento, Alfonso la 6-a donacis la vilaĝon, kun aliaj lokoj al arkiepiskopo Bernardo de Klunio. Post kelkaj jaroj ĝi detruiĝis post suferi atakon fare de almoravidoj. En 1213 la arkiepiskopo de Toledo, Rodrigo Jiménez de Rada, donacis la domaron de Cabañas al la katedralanaro de Toledo.

En la 16-a jarcento tiu vilaĝo, survoje de Madrido al Toledo, disponis de hospitalo kaj bestokuracisto. En la 17-a jarcento Karlo la 2-a kreis la vicgraflando de Miralcázar, kaj la vilaĝo prenis tiun nomon kaj ricevis la titolon de vilaĝo.

## Monumentoj kaj interesaĵoj 
* Preĝejo de la Virgulino, konstruita el la 15-a kaj 16-a jarcentoj kun postaj reformoj. Turo el brikoj.
* Romiaj ruinoj.
* Natura loko de “La Fuente de la Mora” (fonto de la maŭrino).
* Natura loko de “Los Pinos” (la pinoj).

## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo